**Møtereferat FAU 12 februar 2013**

Tilstede: Renate, Cathrine, Therese, Helene, Siw, Frank, Yvonne, Haldis, Else-Lill, Jan, Mona og Per. Fra skolen kom Ninnette, Bente og Einar

Ikke tilstede: Karin, Inger, Mette og Bjørn

Det ble kalt inn til ekstraordinært møte for å gå igjennom samarbeid skole – hjemmet. Hvordan fungerer dette nå og hva kan eventuelt gjøres bedre. FAU representanter har blitt kontaktet av noen foresatte på skolen med problemstillingen at de finner samarbeid med skolen til tider litt vanskelig. De har følt at dersom de tar opp negative ting blir de møtt defensivt/med piggene ute. FAU ønsket på grunnlag av dette å ha et møte hvor vi sammen med skolen kunne diskutere denne problemstillingen.

Bente og Ninnette informerte om hvordan skolen skal forholde seg:

* Ved mobbing/mistanke om mobbing skal det skrives en **henstilling.** Det er skolen som skriver denne men de samarbeider nært med foreldre/foresatte om videre saksgang.
* Enkeltsaker (episoder) blir ordnet opp i der og da med de involverte.
* Ta kontakt med kontaktlærer først. Dersom du ikke føler du når frem da må du ta det videre til teamleder for det klassetrinnet. FAU kan være en støttespiller hvis ønskelig.

På møtet ble det også diskutert viktigheten av oppfølging av elever ved lærerbytte. Enkelte elever kan ha egne avtaler (f eks pga diagnoser). Det er svært viktig at denne informasjon videreformidles når eleven får ny lærer. På DNSR er det til tider ofte bytte av lærer for enkelte klasser og da presiserer FAU viktigheten av oppfølging/videreformidling av elevinfo.

*FAU leder har også i møte med Signy uttrykt ønske om at beskjeder til hjemmet kommer tidsnok og ikke muntlig til de yngste elevene.*

FAU og skolen hadde en god dialog på møtet og vi/FAU føler vi blir tatt på alvor.

Dersom det er noen foreldre/foresatte som har følelsen av å ikke bli hørt av skolen eller dens ansatte så presiserer vi viktigheten av at dette blir tatt opp med de rette personene. Ta det opp med den det gjelder først så de får sjansen til å ordne opp. Hvis dette ikke hjelper kan dere gå videre til teamleder. Vi i FAU kan også hjelpe til dersom dere ønsker det.

Renate V Skråmestø

FAU leder